ત્યારબાદ બપોરે ૨:૦૦ કલાકે રથ શહાડ માટે રવાના થયેલ, બપોરના ૪:૦૦ કલાકે કલ્યાણ, દુર્ગાડી કિલ્લા પાસે શહાડના ભાઈઓ દ્વારા ગાડીઓ સાથે રથયાત્રાની શરૂઆત જકાત નાકાથી પાટીદાર ભવન સુધી વાજતે ગાજતે કરવામાં આવેલ. અહીં પણ યુવાનો, કુંવારિકાઓ ખુબજ ઉત્સાહથી શ્રી લક્ષ્મીનારાયણની સાથે સાથે શિવાજી જયંતી હોવાથી શ્રી છત્રપતિ શિવાજીના જય ઘોષ કરતા આગળ વધતા હતા. અહીં પણ નોંધ લેવા જેવી બાબત એ હતી કે નાની સમાજ હોવા છતાં દરેક જનના ચહેરા પર ખુશી દેખાઈ આવતી હતી. સાંજે ૬:૦૦ કલાકે સંતોના પ્રવચન ત્યારબાદ સંધ્યા આરતી અને છલ્લે સંધ્યા પ્રસાદ લઇ રથ ડોંબીવલી માટે પ્રસ્થાન થયેલ.